**ประกาศองค์การบริหารส่วนตำบลท่าจะหลุง**

**เรื่อง การยื่นแบบและชำระภาษีโรงเรือนและที่ดิน ภาษีบำรุงท้องที่ ภาษีป้าย และค่าธรรมเนียมฯ**

 **ประจำปี ๒๕๕๗**

------------------------------------------

 อาศัยอำนาจตามพระราชบัญญัติภาษีโรงเรือนและที่ดิน พ.ศ. ๒๔๗๕ พระราชบัญญัติภาษีบำรุงท้องที่ พ.ศ. ๒๕๐๘ พระราชบัญญัติป้าย พ.ศ. ๒๕๑๐ และพระราชบัญญัติการสาธารณสุข พ.ศ. ๒๕๓๕

ด้วยขณะนี้ใกล้ถึงกำหนดเวลาที่ผู้เป็นเจ้าของ ผู้มีกรรมสิทธิ์ หรือผู้ครอบครองในทรัพย์สิน คือ โรงเรือนและสิ่งปลูกสร้าง ที่ดิน ป้าย และประกอบกิจการที่เป็นอันตรายต่อสุขภาพ ที่อยู่ในเขตองค์การบริหารส่วนตำบลท่าจะหลุง จะต้องยื่นแบบแสดงรายการทรัพย์สินเพื่อชำระภาษีและค่าธรรมเนียมฯ ประจำปี พ.ศ. ๒๕๕๗ ดังนี้

1. **ภาษีโรงเรือนและที่ดิน** ต้องยื่นแบบแจ้งรายการเพื่อเสียภาษี (ภ.ร.ด.๒) **ภายในวันที่ ๒๘ กุมภาพันธ์ ๒๕๕๗ และชำระเงินค่าภาษีภายใน ๓๐ วัน นับแต่วันที่ได้รับแจ้งการประเมิน (ภ.ร.ด.๘)**
2. **ภาษีบำรุงท้องที่** ต้องยื่นแบบแสดงรายการที่ดิน (ภ.บ.ท.๕) ภายในเดือนมกราคมของปีแรกที่มีการตีราคาปานกลางของที่ดินและชำระเงินค่าภาษี  **ภายในวันที่ ๓๐ เมษายน ๒๕๕๗**  หากพ้นกำหนดเวลาดังกล่าว จะต้องชำระเงินเพิ่มตามกฎหมาย กรณีบุคคลใดเป็นเจ้าของที่ดินใหม่หรือจำนวนเนื้อที่ดินเปลี่ยนแปลง ให้เจ้าของที่ดินแจ้งถึงการเปลี่ยนแปลงต่อพนักงานประเมินภายใน ๓๐ วัน นับแต่วันที่เนื้อที่ดินเปลี่ยนแปลง
3. **ภาษีป้าย** ต้องยื่นแบบแสดงรายการภาษีป้าย (ภ.ป.๑) และชำระเงิน **ภายในวันที่ ๓๑ มีนาคม ๒๕๕๗** และเมื่อเจ้าของป้ายผู้ใด

๓.๑ ติดตั้งหรือแสดงป้ายอันต้องเสียภาษีป้ายหลังเดือนมีนาคม

๓.๒ ติดตั้งหรือแสดงป้ายใหม่ แทนป้ายเดิม และมีพื้นที่ ข้อความ ภาพและเครื่องหมายอย่าง เดียวกับป้าย เดิมที่ได้เสียภาษีป้ายแล้ว

๓.๓ เปลี่ยนแปลงแก้ไขพื้นที่ป้าย ข้อความ ภาพ หรือเครื่องหมายบางส่วนในป้ายที่เสียภาษีป้ายแล้ว เป็นเหตุให้เสียภาษีป้ายเพิ่มขึ้นให้เจ้าของป้าย ตาม (๓.๑) (๓.๒) และ (๓.๓) ยื่นแบบแสดงรายการภาษีป้ายต่อพนักงานเจ้าหน้าที่ ภายใน ๑๕ วันนับแต่วันที่ได้ติดตั้งหรือแสดงป้าย หรือนับแต่วันที่เปลี่ยนแปลงป้ายแล้วแต่กรณี

1. **ค่าธรรมเนียมใบอนุญาตประกอบกิจการที่เป็นอันตรายต่อสุขภาพ**

 ยื่นคำร้องขอต่ออายุใบอนุญาต**ภายใน ๓๐ วัน ก่อนวันสิ้นสุดอายุใบอนุญาต**

เจ้าของทรัพย์สินที่มีทรัพย์สินอยู่ในเขตองค์การบริหารส่วนตำบลท่าจะหลุง อำเภอโชคชัย จังหวัดนครราชสีมา ให้ยื่นแบบแสดงรายการและชำระภาษีได้ ณ งานจัดเก็บรายได้ กองคลัง องค์การบริหารส่วนตำบลท่าจะหลุง

 ประกาศ ณ วันที่ ๑๖ ธันวาคม พ.ศ. ๒๕๕๖

 นายมานิตย์ นิจกระโทก

 นายกองค์การบริหารส่วนตำบลท่าจะหลุง